Natten til lørdag bemærkede en forbipasserende politipatrulje i Jomfru Ane Gade en 20-årig mand, som skubbede en 22-årig mand omkuld. Derefter sparkede den 20-årige ham i hovedet med højre ben, fortæller Nordjyllands Politi. Efterfølgende opstod der tumult og håndgemæng, som resulterede i at den 22-årige faldt og blev slået bevidstløs, da hans hoved ramte brostenene. Han blev efterfølgende kørt til sygehuset med ambulance med et mindre kraniebrud. Den 20-årige gerningsmand blev taget med på politistationen. Lørdag morgen er den 22-årige udskrevet fra hospitalet. Senere lørdag vil politiet tage stilling til, hvorvidt gerningsmanden skal fremstilles i et grundlovsforhør.

Referat:
Efter et spark i hovedet og efterfølgende tumult, faldt en 22-årig natten til lørdag og pådrog sig et kraniebrud i Jomfru Ane Gade. 